சந்திரபானு
{{Infobox royalty
 | name           = சந்திரபானு ஸ்ரீதம்மராஜா
 | image          =
 | succession     =தாமிரலிங்க அரசு
 | reign          =1230–1263
 | native_lang1       = [[தமிழ்]]
 | coronation     =1230
 | predecessor    =
 | successor      =[[சாவகன் மைந்தன்]]
 | royal house = Savakan Lotus Dynasty
 | succession1 = [[யாழ்ப்பாண அரசு]]
 | reign1         = 1255–1263
 | coronation1    =
 | predecessor1   =
 | successor1     = சாவகன் மைந்தன்
 | spouse         =
 | issue          =
 | father         = 
 | mother         =
 | birth_date  =
 | birth_place = தாமிரலிங்கம், தாய்லாந்து
 | death_date  =
 | death_place =
 | place of burial =
 | religion=[[பௌத்தம்]]
 | signature = }}
 
 [[File:Nakhon Si Thammarat Chedi Phra Baromathat.jpg|260px|thumb|right|சந்திரபானு கட்டிய பௌத்த மதத் தூண், [[சையா மாவட்டம்]], சூரத்தாணி மாகாணம், [[தாய்லாந்து]]]]
 
 '''சந்திரபானு''' ([[ஆங்கிலம்]]: ''Chandrabhanu'' அல்லது ''Chandrabhanu Sridhamaraja''; [[தாய்லாந்து மொழி|தாய்]]: ''จันทรภาณุ ศรีธรรมราช'') என்பவர் [[தாய்லாந்து]] நாட்டில் இருந்த [[தாமிரலிங்க இராச்சியம்|தாமிரலிங்க இராச்சியத்தை]] 1230-ஆம் ஆண்டில் இருந்து 1263-ஆம் ஆண்டு வரை ஆட்சி செய்த அரசராவார்.
 
 தென் தாய்லாந்தில் இவர் கட்டிய கோயில் மூலமும் [[பாண்டியர்]] கீழ் சில ஆண்டுகள் [[இலங்கை]]யை ஆண்டதன் மூலமும் அதிகம் அறியப்படுகிறார். [[மகாவம்சம்|மகாவம்சத்தின்]] படி இவர் தற்போதைய தாய்லாந்து நாட்டின் தாமிரலிங்க அரசை ஆண்ட தமிழ் கடற்கொள்ளையர்களின் தலைவன் ஆவார்.
 
 ==வரலாறு==
 
 இவர் 1247-ஆம் ஆண்டில் இரண்டாம் பராக்கிரம்மபாகு என்னும் சிங்கள் அரசனை எதிர்த்து தோல்வி அடைந்தார். பின்னர் பாண்டியர் உதவியுடன் சில ஆண்டுகள் வட இலங்கையை ஆண்டு, சில ஆண்டுகள் கழித்து பாண்டிய பேரரசை எதிர்த்தான். 
 
 [[முதலாம் சடையவர்மன் சுந்தரபாண்டியன்]] என்னும் பாண்டிய வேந்தன் தலைமையில் நடந்த போரில் (1262- 1264); இவர் [[இரண்டாம் சடையவர்மன் வீரபாண்டியன்]] என்பவரால் கொல்லப்பட்டார். அதன் பிறகு இலங்கையிலுள்ள பாண்டியர் படையை எதிர்க்கும் கொள்கையும்; தாமிரலிங்க அரசை நிர்வகிக்கும் பொறுப்பும்; இவரின் மகனான [[சாவகன் மைந்தன்]] கீழ் வந்தன.
 
 ===சாவகன் மைந்தன்===
 
 சந்திரபானுவின் மகனான [[சாவகன் மைந்தன்]] (கி.பி. 1255 - 1263) [[தாய்லாந்து]] நாட்டு தாமிரலிங்க இளவரசன் ஆவார். இவரின் தந்தையான சந்திரபானு [[தாய்லாந்து]] நாட்டு தாமிரலிங்க அரசராக இருந்து பின் 1250-களில் [[பாண்டியர்]] ஆட்சியின் கீழிருந்த [[இலங்கை]]யின் மீது படை எடுத்தார்.&lt;ref&gt;Kallidaikurichi Aiyah Nilakanta Sastri (1929). The Pāṇḍyan kingdom from the earliest times to the sixteenth century. pp.176&lt;/ref&gt; 
 
 அப்படை எடுப்புக் காலத்தில் தாமிரலிங்கத்தை ஆண்ட இவரின் தந்தைக்கு உதவுவதற்கு [[இலங்கை]] வந்து அங்குள்ள இரண்டாம் பராக்கிரம பாகு என்ற சிங்கள அரசனால் தோற்கடிக்கப்பட்டான். 
 
 ===முதலாம் சடையவர்மன் சுந்தரபாண்டியன்===
 
 பின் [[பாண்டியர்]] பேரரசனான [[முதலாம் சடையவர்மன் சுந்தரபாண்டியன்]] என்பவரிடம் இவரும் இவரின் தந்தையான சந்திரபானுவும் 1258-இல் பணிந்து அவனின் கீழ் வட இலங்கையை ஆண்டனர். அந்தக் காலத்தில் பாண்டியனுக்கு வரியாக ஆபரணங்களும் யானைகளும் அனுப்பப்பட்டன.
 
 இலங்கையின் செல்வ வளத்தை அறிந்த தாமிரலிங்கத்தினர் அதை அடைய எண்ணி பாண்டியப் பேரரசை எதிர்த்து போர் தொடுத்தனர். [[முதலாம் சடையவர்மன் சுந்தரபாண்டியன்]] தம்பியான [[இரண்டாம் சடையவர்மன் வீரபாண்டியன்]] இவர்களை 1262-1264களில் எதிர்கொண்டு சாவகன் தந்தையான சந்திரபானுவைக் கொன்றான். 
 
 ===முதலாம் மாறவர்மன் குலசேகர பாண்டியன்===
 
 அதை [[திரிகோணமலை]]யில் பொறித்தும் வைத்தான். அதனால் சாவகன் தன் சேனையுடன் பின்வாங்கி மீண்டும் பாண்டியப் பேரரசை எதிர்க்கத் தருணம் பார்த்திருந்தான்.&lt;ref&gt;The Journal of the Siam Society, 1976, Volume 64. pp.305&lt;/ref&gt;
 
 1270களில் தன் படைவலிமையை அதிகரித்து மீண்டும் பாண்டியர் சேனையுடன் போர் புரிந்து பாண்டியப் பேரரசனான [[முதலாம் மாறவர்மன் குலசேகர பாண்டியன்]] என்பவனால் தோற்கடிக்கப்பட்டான்.&lt;ref name=DS91&gt;de Silva, A ''History of Sri Lanka'', p.91-92&lt;/ref&gt; 
 
 ===குலசேகர சிங்கையாரியன்===
 
 சாவகர் பாண்டிய அரசின் உதவி பெற்று வட இலங்கையை ஆண்டு பின் அவர்களின் மேலேயே போர் தொடுத்ததால், சாவகர் மீது நம்பிக்கை இழந்த பாண்டிய அரசு தன் அமைச்சனான [[குலசேகர சிங்கையாரியன்]] கீழ் [[ஆரியச் சக்கரவர்த்திகள்]] என்ற புதிய யாழ்ப்பாண அரச வம்சத்தை தொடங்கி வட இலங்கையை ஆள வைத்தது.&lt;ref&gt;Kunarasa, K ''The Jaffna Dynasty'', p.#&lt;/ref&gt; அதன் பின் சாவகனின் [[தாய்லாந்து]] நாட்டு தாமிரலிங்க அரசு மற்ற பக்கத்து அரசுகளால் துண்டாடப்பட்டது.&lt;ref&gt;Bennett, Mathew The Hutchinson Dictionary of Ancient and Mediaeval warfare, p.100&lt;/ref&gt;
 
 ==மேற்கோள்கள்==
 {{Reflist}}
 
 ==மேலும் காண்க==
 {{தாய்லாந்து அரசர்கள்}}
 {{Authority control}}
 
 [[பகுப்பு:தாய்லாந்து அரசர்கள்]]